# Χρήση κύριας γραμμής μενού

Αυτό το κεφάλαιο περιγράφει πως να χρησιμοποιείτε τη γραμμή μενού του πίνακα εφαρμογών GNOME.

Η γραμμή μενού του πίνακα εφαρμογών είναι το κύριο σημείο πρόσβασης στο GNOME. Χρησιμοποιείστε το μενού Εφαρμογές για την εκτέλεση εφαρμογών, το μενού Τοποθεσίες για να ανοίγετε τοποθεσίες στον υπολογιστή σας ή το δίκτυο, και το μενού Σύστημα για να προσαρμόζετε το σύστημά σας, να λαμβάνετε βοήθεια για το GNOME, και να αποσυνδέεστε από το GNOME ή να απενεργοποιείτε τον υπολογιστή σας.

Οι παρακάτω ενότητες περιγράφουν αυτά τα τρία μενού.

Ως προεπιλογή, η γραμμή μενού του πίνακα εφαρμογών βρίσκεται στον Επάνω ακραίο πίνακα εφαρμογών. Αλλά όπως κάθε άλλο αντικείμενο του πίνακα, μπορείτε να μετακινήσετε τη γραμμή μενού σε άλλον πίνακα εφαρμογών, ή να έχετε περισσότερες από μία γραμμές μενού στους πίνακες. Για περισσότερα πάνω σ' αυτό, δείτε .

## Μενού εφαρμογών

Το μενού Εφαρμογές περιέχει μία διάταξη με υπομενού, από τα οποία μπορείτε να ξεκινήσετε τις εφαρμογές που είναι εγκατεστημένες στο σύστημά σας.

Κάθε υπομενού αντιστοιχεί σε μία κατηγορία. Για παράδειγμα, στο υπομενού Ήχος & βίντεο, θα βρείτε εφαρμογές για αναπαραγωγή CD και εγγραφή ήχων.

Για την εκκίνηση μίας εφαρμογής, εκτελέστε τα παρακάτω βήματα:

1. Ανοίξτε το μενού Εφαρμογές πατώντας πάνω σ' αυτό.

2. Μετακινείστε το ποντίκι κάτω στο μενού στην κατηγορία που βρίσκεται η εφαρμογή που θέλετε. Κάθε υπομενού ανοίγει καθώς το ποντίκι περνάει πάνω από την κατηγορία.

3. Πατήστε στο αντικείμενο του μενού για την εφαρμογή.

Όταν κάνετε εγκατάσταση νέας εφαρμογής, προστίθεται αυτόματα στο μενού Εφαρμογές σε μία κατάλληλη κατηγορία. Για παράδειγμα, αν εγκαταστήσετε μια εφαρμογή άμεσων μηνυμάτων, VoIP, ή έναν πελάτη FTP, θα εγκατασταθεί στο υπομενού Διαδίκτυο.

## Μενού τοποθεσιών

Το μενού Τοποθεσίες είναι ένας γρήγορος τρόπος να μεταβείτε σε διάφορες τοποθεσίες στον υπολογιστή σας και το τοπικό σας δίκτυο. Το μενού Τοποθεσίες σας επιτρέπει να ανοίγετε τα παρακάτω αντικείμενα:

- Τον προσωπικό σας φάκελο

- Το φάκελο της επιφάνειας εργασίας, ο οποίος αντιστοιχεί στα αντικείμενα που εμφανίζονται στην επιφάνεια εργασίας.

- Τα αντικείμενα στους σελιδοδείκτες του Ναυτίλου. Για περισσότερες λεπτομέρειες πάνω σε αυτό, δείτε .

- Τον υπολογιστή σας, ο οποίος εμφανίζει όλους τους οδηγούς σας.

- Το δημιουργό CD/DVD του Ναυτίλου. Για περισσότερες λεπτομέρειες πάνω σε αυτό, δείτε .

- Το τοπικό δίκτυο. Για περισσότερες λεπτομέρειες πάνω σε αυτό, δείτε .

Τα τρία τελευταία αντικείμενα στο μενού εκτελούν ενέργειες αντί να ανοίγουν τοποθεσίες.

- Η Σύνδεση σε εξυπηρετητή σας επιτρέπει να επιλέξετε έναν εξυπηρετητή στο δίκτυό σας. Για περισσότερα πάνω σε αυτό, δείτε .

- Η Αναζήτηση για αρχεία σας επιτρέπει να αναζήτείτε αρχεία στον υπολογιστή σας. Για περισσότερα πάνω σε αυτό, δείτε το Εγχειρίδιο αναζήτησης αρχείων.

- Το υπομενού Πρόσφατα έγγραφα παρουσιάζει τα έγγραφα που ανοίξατε πρόσφατα. Η τελευταία καταχώρηση στο υπομενού αδειάζει τη λίστα.

## Μενού συστήματος

Το μενού Σύστημα σας επιτρέπει να καθορίζετε τις προτιμήσεις για την επιφάνεια εργασίας GNOME, να λαμβάνετε βοήθεια για τη χρήση του GNOME, και να αποσυνδέεστε ή να απενεργοποιείτε τον υπολογιστή σας.

- Το αντικείμενο Κέντρο ελέγχου περιέχει εργαλεία προτίμησης για τη διαμόρφωση του υπολογιστή σας. Για περισσότερες πληροφορίες στη χρήση αυτών των εργαλείων προτίμησης, δείτε .

- Το αντικείμενο Βοήθεια εκκινεί τον περιηγητή βοήθειας.

- Το αντικείμενο Περί GNOME έχει μια σύντομη εισαγωγή στο GNOME, σύνδεσμους προς τον ιστότοπο του GNOME, και μνεία.

- Η εντολή Κλείδωμα οθόνης ενεργοποιεί την προστασία οθόνης και απαιτεί τον κωδικό για να επιστρέψετε στην επιφάνεια εργασίας. Για περισσότερα πάνω σε αυτό, δείτε .

- Επιλέξτε Αποσύνδεση για έξοδο από το GNOME, ή για αλλαγή χρήστη.

- Επιλέξτε Τερματισμός για να τελειώσετε τη συνεδρία σας στο GNOME και να απενεργοποιήσετε τον υπολογιστή σας, ή να τον επανεκκινήσετε.

Για περισσότερες λεπτομέρειες πάνω στην αποσύνδεση και τον τερματισμό του συστήματος, δείτε .

## Προσαρμογή της γραμμής μενού του πίνακα εφαρμογών

Μπορείτε να τροποποιήσετε τα περιεχόμενα των παρακάτω μενού:

- Μενού Εφαρμογές

- Υπομενού Σύστημα Προτιμήσεις

- Υπομενού Σύστημα Διαχείριση

Για επεξεργασία των αντικειμένων σε αυτά τα μενού, κάντε δεξί κλικ στη γραμμή μενού του πίνακα εφαρμογών, και επιλέξτε Επεξεργασία μενού. Θα ανοίξει το παράθυρο Διάταξη μενού.

Το παράθυρο Διάταξη μενού σας παρουσιάζει τα μενού στο αριστερό πλαίσιο. πατήστε στα βέλη επέκτασης για να προβάλετε ή να αποκρύψετε τα υπομενού. Επιλέξτε ένα μενού στο αριστερό πλαίσιο για να δείτε τα αντικείμενά του σε προβολή στο δεξί πλαίσιο.

Για αφαίρεση ενός αντικειμένου από ένα μενού, αναιρέστε την επιλογή του μέσα στη λίστα. Το αντικείμενο μπορεί να προστεθεί πάλι πίσω στο μενού, επιλέγοντάς το εκ νέου.

Ο Οδηγός Διαχειριστή Συστήματος διαθέτει περισσότερες πληροφορίες πάνω στον τρόπο με τον οποίο το GNOME έχει σχεδιασμένα τα μενού και τον τρόπο με τον οποίον διαχειριστές μπορούν να τα προσαρμόσουν.